કોઈ પાત્ર આકાશમાં ઊડતું હોય, દરિયાપાર સુધીની છલાંગ લગાવતું હોય એવાં દૃશ્યો આ ટેક્નિકથી શૂટ કરવામાં આવતાં હતાં. દા. ત. રામાયણ ફિલ્મમાં હનુમાનજી બેભાન થઈ ગયેલા લક્ષ્મણજી માટે ગંધમર્દન પર્વત પરથી સંજીવની બૂટી લેવા આકાશમાં ઊડતા હોય કે લંકા જવા દરિયો પાર કરવા આકાશમાં ઊડતા હોય તો હનુમાનજીની ભૂમિકા કરનાર કલાકાર દોરડા વડે લટકાવવામાં આવે અને પાછળના સ્ક્રીન પર આકાશનાં દૃશ્યો પસાર થતાં બતાવવામાં આવતાં હતાં.